কঙ্গনার সঙ্গে গোপন সম্পর্কেই কি ফাটল লেগেছিল হৃতিক আর সুসানের? এই আলোচনাতেই এখন ব্যস্ত মুম্বই। কারণ, কঙ্গনা ও হৃতিকের আইনি লড়াইয়ে বেরিয়ে আসছে একের পর এক চাঞ্চল্যকর তথ্য। এইসব তথ্যের সারবত্তা না মিললেও, জোর খবর গোপনে কঙ্গনার সঙ্গে সম্পর্ক পেতেছিলেন হৃতিক। আর তারই মূল্য আজ চোকাতে হচ্ছে তাঁকে।
বলিউডে কান পাতলে এখন শোনা যাচ্ছে, ২০১৩ সালে হৃতিকই ফোন করে কঙ্গনাকে তাঁর বিবাহবিচ্ছেদের খবর দেন। খবরে নাকি অবাক হয়েছিলেন কঙ্গনা। ছবির শ্যুটিং-এ তখন সুইৎজারল্যান্ডে ছিলেন কঙ্গনা। আর হৃতিক ছিলেন আমেরিকায়। ফোনেই হৃতিক নাকি কঙ্গনাকে বিয়ের প্রস্তাব দেন। এবং নাকি জানিয়েছিলেন, বিবাহবিচ্ছেদের পরেই তিনি বিয়ে করতে চান। কঙ্গনা হৃতিককে নাকি বিয়েতে ‘হ্যাঁ’ বলে দিয়েছিলেন।
কিন্তু, ২০১৪ সালরে ফেব্রুয়ারি আসতেই হৃতিক তাঁর প্রতিশ্রুতি থেকে সরতে থাকেন। সেসময়ই হৃতিক শুরু করেছিলেন ‘ব্যাং ব্যাং’-এর শ্যুটিং। হৃতিক বিয়ে নিয়ে নিশ্চুপ থাকায় কঙ্গনাও নাকি আর বিষয়টি নাড়া-ঘাটা করেননি। কারণ কঙ্গনা নাকি সবসময়েই চেয়েছিলেন পরিস্থিতি অনুকূল না হলে হৃতিকের সঙ্গে সম্পর্ক প্রকাশ্য আনবেন না ।
বলিউড সূত্রে আরও যা খবর, কঙ্গনাকে বিয়ের প্রস্তাব দেওয়ার পরে বাবা-মা-এর সঙ্গে সুইৎজারল্যান্ডে গিয়েছিলেন হৃতিক। সেসময় কঙ্গনা আবার শ্যুটিং করছিলেন প্যারিসে। সুইৎজারল্যান্ড থেকেই নাকি প্যারিসে গিয়েছিলেন হৃতিক। সঙ্গে নিয়ে গিয়েছিলেন হিরের আংটি। আর সেই আংটি দিয়েই নাকি কঙ্গনাকে ‘প্রোপোজ’ করেছিলেন।
আরও পড়ুন
১০ বছরের জন্য জেলে যেতে পারেন হৃত্বিক
মান নিয়ে টানাটানি! বলিউডের এই মুহূর্তের সবথেকে বড় খবর হৃতিক-কঙ্গনাই